**Қазақстан**

**Республикасының**

**Премьер-Министрі**

**О.А. Бектеновке**

**«Qyzyljar» Арнайы экономикалық аймағын құру туралы»   
Қазақстан Республикасы Үкіметінің 2019 жылғы 11 қазандағы   
№ 758 қаулысына өзгерістер енгізу туралы жобасына**

**ТҮСІНДІРМЕ ЖАЗБА**

**1. Әзірлеуші мемлекеттік орган атауы:**

Қазақстан Республикасы Өнеркәсіп және құрылыс министрлігі.

**2. Тиісті құқықтық актілерге, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушысы болып табылатын халықаралық ұйымдардың шешімдеріне, Президенттің, Президент Әкімшілігі, Үкімет және Үкімет Аппараты басшылығының хаттамалық және өзге де тапсырмаларына сілтеме жасай отырып, жобаны қабылдау үшін негіздемелер және/немесе оны қабылдау қажеттігінің басқа да негіздемелері.**

Жоба Қазақстан Республикасы Премьер-Министрінің бірінші орынбасары Р. В. Склярдың 2024 жылғы 6 желтоқсандағы №21-04/05-4200 инвестицияларды тарту жөніндегі кеңес отырысының қорытындысы бойынша хаттамалық тапсырмасына сәйкес әзірленді және ауданы 24,5 га көрсетілген арнайы экономикалық аймақтың 5 субзонасы ретінде «Ultradecor Trading Kazakhstan» ЖШС инвестициялық жобасын құру шеңберінде «Qyzyljar» Арнайы экономикалық аймағының аумағын кеңейтуді көздейді.

**3. Жоба бойынша қаржы шығындарының қажеттігі және оның қаржылық қамтамасыз етілуі, оның ішінде қаржыландыру көзі, сондай-ақ қажет болған жағдайда Республикалық бюджет комиссиясының шешімі (тиісті есеп-қисаптар, қаржыландыру көзіне сілтеме, Республикалық бюджет комиссиясы шешімінің көшірмесі міндетті түрде түсіндірме жазбаға қоса беріледі).**

Жобаны іске асыру 1 706 727 000 (бір миллиард жеті жүз алты миллион жеті жүз жиырма жеті мың) теңге мөлшерінде мемлекеттік бюджеттің шартты шығындарын көздейді және Республикалық бюджет комиссиясының қарауына енгізіледі.

Республикалық бюджет комиссиясының 2025 жылғы 25 ақпандағы №\_\_ оң шешімі қоса беріледі.

**4. Жоба қабылданған жағдайда болжанатын әлеуметтік-экономикалық, құқықтық және (немесе) өзге салдар, сондай-ақ жоба ережелерінің ұлттық қауіпсіздікті қамтамасыз етуге ықпалы.**

Жобаны іске асыру жаңа жұмыс орындарын құруға және «Qyzyljar» Арнайы экономикалық аймағының инвестициялық тартымдылығына ықпал ететін болады.

**5. Нақты мақсаттар мен күтілетін нәтижелердің мерзімдері.**

Жобаны іске асыру нәтижесінде өнеркәсіптің әртүрлі салаларындағы бірқатар жаңа өндірістерден тұратын индустриялық-сауда өнеркәсіп алаңы құрылатын болады.

Солтүстік Қазақстан облысында «Qyzyljar» АЭА-да жобаны іске асыру өңдеу өнеркәсібінің үлесін ұлғайтуға, импортқа тәуелділікті төмендетуге, аралас салаларды дамытуға, тауарлардың бәсекеге қабілеттілігін арттыруға мүмкіндік береді, бұл соңынакелгенде өңірдегі орнықты экономикалық өсуге және интеграциялауға ықпал ететін болады.

**6. Жобада қаралатын мәселелер бойынша Президенттің және/немесе Үкіметтің бұрын қабылданған актілері және олардың іске асырылу нәтижелері туралы мәліметтер.**

Жоқ.

**7. Енгізілетін жоба қабылданған жағдайда заңнаманы оған сәйкес келтіру қажеттігі (басқа нормативтік құқықтық актілерді қабылдау немесе қолданыстағы актілерге өзгерістер және/немесе толықтырулар енгізу талап етілетін-етілмейтінін көрсету) не ондай қажеттіліктің болмауы.**

Жоқ.

**8. Ұсынылған халықаралық шарттың жобасын кейіннен ратификациялау қажеттігі туралы ақпарат.**

Халықаралық шарт болып табылмайды.

**9. Кеңсе Басшысы мен Байланыс және ақпарат министрінің 2011 жылғы 20 мамырдағы № 25-1-32қпү/22П-қпү бірлескен бұйрығымен бекітілген «Қазақстан Республикасы Үкіметінің мобильдік кеңсесі» ақпараттық жүйесінде беруге рұқсат етілген қызметтік ақпарат тізбесіне сәйкес мемлекеттік құпия және (немесе) қызметтік ақпарат қамтылған жобаларды қоспағанда, жобаны және оған материалдарды Үкімет мүшелерінің мобильдік құрылғыларына «Қазақстан Республикасы Үкіметінің мобильдік кеңсесі» ақпараттық жүйесі арқылы беру мүмкіндігі.**

Рұқсат етіледі.

**10. Жобаны мемлекеттік органның интернет-ресурсында  
(веб-сайтта, интернет-порталда, сондай-ақ ашық нормативтік құқықтық актілердің интернет-порталында орналастыру туралы ақпарат (күні, байт саны):**

Жоба Қазақстан Республикасы өнеркәсіп және құрылыс министрлігінің 2025 жылғы «17» наурыздағы <https://www.gov.kz/memleket/entiteles/mps>   
(132,3 кб) интернет-ресурсында орналастырылған, сондай-ақ 2025 жылғы «18» наурыздағы <https://leagalacts.egov.kz/npa/view?id=15495965> (239 кб) нормативтік құқықтық актілердің ашық порталында жарияланған.

**11. Әлеуметтік маңызы бар қаулы жобасына баспасөз релизінің уәкілетті мемлекеттік органдардың интернет-ресурсында орналастырылғаны туралы ақпарат.**

Жобаның баспасөз релизі Қазақстан Республикасы Өнеркәсіп және құрылыс министрлігінің 2025 жылғы «17» наурыздағы <https://www.gov.kz/memleket/entiteles/mps> (132,3 кб) интернет-ресурсында орналастырылған.

**12. Жобаның Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі.**

Сәйкес келеді.

**13. Жобаның қолданысқа енгізілуіне байланысты жеке кәсіпкерлік субъектілері шығынының азаюын және (немесе) ұлғаюын растайтын есеп-қисаптар нәтижелері.**

Талап етілмейді.

**14. Қазақстан Республикасы Ұлттық кәсіпкерлер палатасының және кәсіпкерлік субъектілері сараптамалық кеңестері мүшелерінің сараптамалық қорытындысымен келіспеу себептерінің дәлелді негіздемесі.**

Талап етілмейді.

**15. «Қоғамдық кеңестер туралы» Қазақстан Республикасының Заңында мемлекеттік органда қоғамдық кеңес құру көзделмеген жағдайларды қоспағанда, егер Үкімет қаулысының жобасы азаматтардың құқықтарын, бостандығы мен міндеттерін қозғайтын болса, қоғамдық кеңестің ұсынымымен келіспеу себептерінің негіздемесі.**

Талап етілмейді.

**Қазақстан Республикасы**

**Өнеркәсіп және құрылыс**

**министрі Е. Нағаспаев**